da en en en fr de da id da nb da da de da da da da da da da da da da en en
Hattrick og century på andendagen af sæsonen - Svanholm Cricketklub
Søndag d. 13. april 2014 kl. 21:42 af Henrik Pfaff
Det er ud til at blive en dyr sæson i præmiebats. Allerede på andendagen af sæsonen der bød på tre T 20 kampe på Svanholm Park ,blev det andet century scoret – også af en junior (ligesom Mads Henriksen på førstedagen) , nemlig Saif Ahmed , der scorede sit andet century med 108 not out i 2. holdets T 20 kamp mod Albertslund.
Det er altså flot af en 2. års junior!
Saif Ahmeds andet century
Søndag d. 14. april, en dag med en strid kold blæst og byer, bød på to 1. holds T 20 kampe og 2. holdets kamp.
Førsteholdet måtte i marken først i begge kampe og da modstanderne Ishøj og Nørrebro ikke bød sig til med de store scorer blev der også begrænsede udfoldelsesmuligheder for vore gærdespillere.
Men man kunne konstatere, at vi var væsentlig bedre end to af de hold, der formentlig vil ende i bunden af elitedivisionen, nemlig Ishøj og Nørrebro – og det er da et fremskridt i forhold til sidste år, hvor det lykkedes holdet at tabe til nedrykkerne Kolding og komme i nedrykningsfare.
Ishøjs indledende score blev på 88/7, Tarandij Singh 2/13 og Amjad Khan 2/12. Vi passerede på 14 overe. Den fra Pakistan og tilsyneladende i god form værende Zameer Khan 34 not out, Zishan Shah 34 og Singh 21 not out .
Ishøj-spilleren skal ikke have benene i nærheden af Amjad Khan
Dommer og gærdespiller går i dækning, da en ishøj-spiller får ram på Basit Javed
Amjad Khan tilstedeværelse hjalp på rekvisit shoppen, idet en nørrebro-spiller for første gang i sin lange karriere så sig nødsaget til at udstyre sig med en lårskinne. Amjad Khan snuppede sig et hattrick (3/11), da Nørrebro var ude for 82 (Singh 2/5 og Saad Ahmed 2/25).
Zameer fortsatte sin dominans med 25 not out, mens en Hassan Rashid, aldrig set mere fit og med en større slagstyrke, lavede 34 på 32 bolde . Vi passerede for tabet af 2 gærder på 11 overe.
Zameer Khan, dagen før hjemvendt fra Pakistan med PIA, der ganske usædvanligt var præcis, samt Hassan Rashid, fit som aldrig før og i topform efter en meget seriøs træningsindsats i de lange vinteraftener tog sig af de sidste nødvendige 40 mod Nørrebro
2. holdet indledte med 168/4 på den lille bane 2 mod Albertslund. Det var ikke nok, da holdets kastere kastede totalt uden disciplin og plan, så Albertslund kunne passere på 17 overe. Udover Saif Ahmeds 106 lanede anfører Shafqat Riaz 23, mens vi skal undlade at sladre om kasteresultaterne.